als_Latn dik_Latn sag_Latn
Në pritje të daljes së udhëzimit të ri për zgjedhjen e strukturave të reja të PD-së, demokratët janë në fazën e propozimeve për ndryshimet që do i bëhen statutit të partisë. Ndryshimet në dokumentin themeltar të PD-së, me të cilat po merren vetë kryetari Lulzim Basha, ish-kryetari Sali Berisha dhe ish-sekretari i përgjithshëm, Ridvan Bode do të përshtaten me ato të Partitë Popullore Evropiane.
Në fillimin e muajt shtator, periudhë ku pritet kuvendi i demokratëve dhe Këshilli Kombëtar, statuti i forcës më të madhe opozitare në vend, Partisë Demokratike, do t’i nënshtrohet ndryshimeve rrënjësore dhe mjaft të rëndësishme, ku si pikënisje do të ketë udhëzimin e kryetarit Lulzim Basha, që dalë brenda disa ditësh dhe para procesit zgjedhor. Do të jetë një komision i posaçëm, i cili do të shqyrtojë të gjitha propozimet dhe në rast nevoje, ua paraqet për miratim organeve qendrore sipas kompetencave.
Mësohet se ndryshimet që do i bëhen statusit të vitit 2009, synojnë forcimin e bazës së PD-së duke filluar me shtimin e kompetencave të seksioneve dhe grupseksioneve e deri tek organet drejtuese dhe forumet kryesore të partisë. Një propozim është përfshirja e votimit me “një anëtar, një votë”. Mësohet se një rol të veçantë do të kenë pikërisht të zgjedhurit e rinj vendorë në krye të degëve të PD-së në rrethe. Propozim tjetër është që drejtuesit e degëve të mos kenë mundësi të garojnë në proceset elektorale për deputetë apo dhe kryetar bashkie dhe në rast se do të propozohen për këto procese, ata automatikisht duhet të dorëzojnë mandatin e kryetarit të degës.
Gjithashtu, është propozuar shkrirja e kryesisë së PD-së, e cila në një farë mënyre i merr kompetencat Këshillit Kombëtar. Kryesia e PD konsiderohet si një hallkë e tepërt. Në partitë moderne evropiane nuk ka të tilla kryesi, ka një kryetar, një sekretariat dhe një Këshill Kombëtar.
Por ajo që do të konsiderohet edhe si debati më i fortë pritet të jetë çështja e mandatit të kryetarit të partisë në rastet kur humbet zgjedhjet.
Kuvendi i PD-së që pritet të mblidhet në shtator.
als_Latn als_Latn als_Latn als_Latn als_Latn als_Latn